ออกแล้ว! วันหยุดสถาบันการเงินปี 59
ธนาคารแห่งประเทศไทย ประกาศวันหยุดตามประเพณีของสถาบันการเงินในปี 2559 โดยใช้บังคับกับสถาบันการเงินตามกฎหมายว่าด้วยธุรกิจสถาบันการเงินทุกแห่ง รวมวันหยุดทั้งสิ้น 15 วัน 
22 ก.ค. 2558

ผู้สื่อข่าวรายงานว่า ธนาคารแห่งประเทศไทยได้ประกาศวันหยุดตามประเพณีของสถาบันการเงินในปี 2559 แล้ว โดยประกาศฉบับนี้ใช้บังคับกับสถาบันการเงินตามกฎหมายว่าด้วยธุรกิจสถาบันการเงินทุกแห่ง รวมวันหยุดทั้งสิ้น 15 วัน ดังนี้
1. วันศุกร์ ๑ มกราคม วันขึ้นปีใหม่
2. วันจันทร์ ๒๒ กุมภาพันธ์ วันมาฆบูชา
3. วันพุธ ๖ เมษายน วันพระบาทสมเด็จพระพุทธยอดฟ้าจุฬาโลกมหาราชและวันที่ระลึก มหาจักรีบรมราชวงศ์
4. วันพุธ ๑๓ เมษายน วันสงกรานต์
5. วันพฤหัสบดี ๑๔ เมษายน วันสงกรานต์
6. วันศุกร์ ๑๕ เมษายน วันสงกรานต์
7. วันจันทร์ ๒ พฤษภาคม วันหยุดชดเชยวันแรงงานแห่งชาติ (วันอาทิตย์ที่ ๑ พฤษภาคม)
8. วันพฤหัสบดี ๕ พฤษภาคม วันฉัตรมงคล
9. วันศุกร์ ๒๐ พฤษภาคม วันวิสาขบูชา
10. วันศุกร์ ๑ กรกฎาคม วันหยุดภาคครึ่งปี
11. วันอังคาร ๑๙ กรกฎาคม วันอาสาฬหบูชา
12. วันศุกร์ ๑๒ สิงหาคม วันเฉลิมพระชนมพรรษา สมเด็จพระนางเจ้าฯพระบรมราชินีนาถ
13. วันจันทร์ ๒๔ ตุลาคม วันหยุดชดเชยวันปิยมหาราช (วันอาทิตย์ที่ ๒๓ ตุลาคม)
14. วันจันทร์ ๕ ธันวาคม วันเฉลิมพระชนมพรรษา พระบาทสมเด็จพระเจ้าอยู่หัว
15. วันจันทร์ ๑๒ ธันวาคม วันหยุดชดเชยวันพระราชทานรัฐธรรมนูญ(วันเสาร์ที่ ๑๐ ตุลาคม)
สำหรับสถาบันการเงินในจังหวัดนราธิวาส จังหวัดปัตตานี จังหวัดยะลา จังหวัดสตูล และ จังหวัดสงขลา ให้หยุดในวันตรุษจีน วันตรุษอีดิ้ลฟิตรี (วันรายอปอซอ) และวันตรุษอีดิ้ลอัฎฮา (วันรายอฮัจยี) ตามประกาศสำนักจุฬาราชมนตรี หากวันตรุษดังกล่าวไม่ตรงกับวันหยุดตามที่กล่าวข้างต้น หรือวันหยุดประจำสัปดาห์